OKRESNÁ PROKURATÚRA SENICA 
Janka Kráľa 735, 905 45 Senica	

Číslo: Pv 124/15/2205	Senica  16.03.2016
EEČ: 2-19-14-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Senica

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX, XXXXX
väzba: nie
a
poškodenou:  
1.	XXXXX 
dátum narodenia: XXXXX 
trvalé bydlisko: XXXXX XXXXX, XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 2.415,- € 
Peňažná suma určená na všeobecne prospešné účely: 200,- € 
Konkrétny adresát peňažnej sumy určenej na všeobecne prospešné účely: Detský domov, XXXXX
Suma odovzdaná štátu na peňažnú pomoc obetiam trestnej činnosti: 100,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odbor kriminalnej policie - vyšetrovania  Trnava pod spisovou značkou ORP-1642/1-VYS-2015.

na tom skutkovom základe, že: 
dňa 28.11.2014  v čase okolo 16:45 hod. viedla osobné motorové vozidlo značky XXXXX evidenčné číslo XXXXX po ceste II/507 (ulica SNP) v smere od Trnavy do centra mesta XXXXX, kde v km 70.500 za kruhovým objazdom sa plne nevenovala vedeniu vozidla a nesledovala situáciu v cestnej premávke, čím porušila ustanovenie § 4 ods. 1 písm. c) Zákona č. 8/2009 Z.z. o cestnej premávke, na priechode pre chodcov nedala prednosť chodkyni XXXXX, nar. XXXXX, bytom XXXXX, XXXXX, ktorá z pohľadu vodičky prechádzala cez priechod pre chodcov zľava doprava, pričom vodička ju pravou prednou časťou vozidla zachytila keď už bola chodkyňa v druhej časti priechodu, čím vodička porušila ustanovenie § 4 ods. 1 písm. f) zákona č. 8/2009 Z. z. o cestnej premávke, chodkyňa po strete s vozidlom spadla na zem a privodila si z medicínskeho hľadiska ľahké zranenie, zlomeninu oboch kostí dolnej časti ľavého predlaktia, pričom doba liečenia  je pri nekomplikovanom priebehu 3-4 mesiace, z toho bola poškodená po dobu 4-5 týždňov obmedzená na obvyklom spôsobe života, bola obmedzená pri vykonávaní bežných životných úkonov (hygiena, obliekanie, obývanie, cestovanie), pričom pri niektorých potrebovala pomoc inej osoby, počas celej doby liečenia nebola schopná vykonávať žiadnu fyzická prácu a ani domáce práce 
 
Odôvodnenie:
V uvedenej trestnej veci poverený príslušník PZ, Okresného riaditeľstva Policajného zboru Trnava, Okresného dopravného inšpektorátu uznesením ČVS: ORP-6/DI-TT-2015 zo dňa 06.01.2015 podľa § 199 odsek 1 Trestného poriadku začal trestné stíhanie pre prečin ublíženia na zdraví podľa § 157 ods. 1 Trestného zákona, pričom následne uznesením podľa § 206 ods. 1 Trestného poriadku zo dňa 09.09.2015 vzniesol obvinenie XXXXX pre prečin ublíženia na zdraví podľa § 157 ods. 1 Trestného zákona spáchaný na skutkovom základe uvedenom vo výroku tohto uznesenia. Následne došlo k zmene právnej kvalifikácie skutku, pričom skutok je právne kvalifikovaný ako prečin ublíženia na zdraví podľa § 157 ods. 1, ods. 2 písm. a) Trestného zákona. Skrátené vyšetrovanie bolo následne vedené na Okresnom riaditeľstve PZ v Trnave, Odbore kriminálnej polície pod ČVS: ORP-1642/1-VYS-TT-2015-Bd.

	Preskúmaním súvisiaceho spisového materiálu som zistil, že obvinená XXXXX sa svojím konaním dopustila prečinu ublíženia na zdraví podľa § 157 ods. 1, ods. 2 písm. a) Trestného zákona, pričom ide o prečin, za ktorý Trestný zákon ustanovuje trest odňatia slobody v trvaní na 1 /jeden/ rok až 5 /päť/ rokov, teda horná hranica trestu odňatia slobody pri tomto trestnom čine neprevyšuje hornú hranicu trestu odňatia slobody uvedenú v § 220 odsek 1 Trestného poriadku, t. j. päť rokov.

Obvinená XXXXX a poškodená XXXXX uzavreli dňa 23.02.2016 pred probačným a mediačným úradníkom Okresného súdu v Trnave XXXXX Bundzelovou zmier, v ktorom poškodená XXXXX vyhlásila, že obv. XXXXX jej nahradila škodu vo výške 2.415,- €. Zároveň poškodená  vyhlásila, že nežiada inú náhradu škody.  
 
Obvinená XXXXX slobodne, vážne, zrozumiteľne a určito vyhlásila, že spáchala skutok, pre ktorý je trestne stíhaná. Dňa 25.02.2016  zložila na účet Krajskej prokuratúry v Trnave peňažnú sumu 200,- € určenú na všeobecne prospešné účely, a to vo výške 100,- € na pomoc obetiam trestnej činnosti a vo výške 100,- € Detskému domovu, XXXXX. Ak po schválení dohody o zmieri organizácia, ktorú určila obvinená za adresáta peňažnej sumy na všeobecne prospešné účely nebude spôsobilá peňažnú sumu prijať, alebo inak neprejaví záujem o peniaze, celých 100 % t.j. 200,- € pripadne štátu na peňažnú pomoc obetiam trestnej činnosti. Táto suma nie je zrejme neprimeraná závažnosti spáchaného trestného činu.

Obvinená XXXXX a poškodená XXXXX súhlasili s uzatvorením zmieru.

Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že rozhodnutie o schválení zmieru a zastavení trestného stíhania je dostačujúce. 

Preto som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

Mgr. Stanislav Korman 
prokurátor